Vonat Busanba – Zombi expressz (2016) - Horror Filmek Online
2018-02-10 2018-02-10 Szeri Csaba
Vonat Busanba – Zombi expressz (2016) – Íme az első dél-koreai zombifilm, amely mondhatni egy csapásra siker lett és hamar meghódította a világot. Végre Magyarországon is bemutatják.
Magyar cím: Vonat Busanba – Zombi expressz
Mozipremier (Dél-Korea): 2016. július 20.
Filmstúdió: Next Entertainment World, RedPeter Film
A Vonat Busanba – Zombi expressz (2016) története:
Seok-Woo (Yoo Gong) a munka hőse. De tényleg, igaz ennek pont a családja, egészen pontosan a kislánya issza meg a levét. Ritkán vannak együtt és ha mégis, az apa akkor is a munkával foglalkozik, szerint az nemesít. A születésnapról azonban igyekszik nem teljes egészében megfeledkezni, úgy dönt, hogy elviszi Busanba, feleségéhez a kislányt látogatóba.
A vonatút azonban nem várt módon alakul, hiszen egy sebesült nő kínok között veszti életét az egyik vagonba, majd ragályként terjedni kezd egy pusztító kór, amelynél nem a halál a legrosszabb, hanem hogy a holtak visszatérnek!
Néhány túlélő igyekszik életben maradni, azonban a Busanig tartó köztes állomásokon is hasonló a helyzet, halál és pusztítás tombol szerte az országban. Busanban azonban a hírek szerint biztonságba kerülhetnek, így maximális tempóra kapcsolnak. Persze nem biztos, hogy eljutnak oda élve és az sem, hogy ott valóban élőket találnak majd.
Yoo Gong, Yu-mi Jung, Dong-seok Ma, Su-an Kim, Eui-sung Kim, Woo-sik Choi, Sohee, Soo-jung Ye, Myung-shin Park, Gwi-hwa Choi, Seok-yong Jeong, Hyuk-jin Jang, Seong-soo Han, Do-im Woo, Hye-Yeong Moon
A Vonat Busanba – Zombi expressz (2016) forgatásai még 2015-ben kezdődtek meg Dél-Koreában. A csapat egészen pontosan április 26-án kezdett neki a munkának, majd 2015. augusztus 19-én fejezték be a forgatásokat. Ezzel egyébként az első dél-koreai zombis filmet alkották meg.
Az alkotás egyébként a rendező Sang-ho Yeon első élőszereplős filmje. Korábban animációs alkotásokkal igyekezett felhívni magára a figyelmet. Yeon mondjuk később se hazudtolta meg magát, ugyanis Seoulyeok címen 2016-ban bemutatta a Vonat Busanba – Zombiexpressz (2016) előzményét is. Ez viszont már egy animációs film volt.
A főszereplőt alakító Yoo Gong amúgy tényleg Busanban született. A terhes nő férjét alakító karakter, Dong-seok Ma pedig a valóságban nem színész, Yoo Gong személyi edzője.
A végeredmény nagyon jól sült el Koreában. Ez lett a hatodik legnagyobb bevételt termelő hazai film a dél-koreai mozitörténelemben. Emellett pedig világszerte több rekordot is beállított az alkotás.
Az egyik szereplő, Sohee a K-POP kedvelőinek ismerős lehet, a népszerű Wonder Girls nevű lány banda egyik tagjáról van szó.
A film premierje egyébként nem Dél-Koreában volt. A készítők ugyanis még 2016 május 13-án a Cannes-i Filmfesztiválon mutathatták be alkotásukat.
Később pedig számos díjat zsebeltek be és rengeteg jelölést is elért a film.
← Tűzgyűrű: Lázadás (2018)
The Ritual – Kritika →
2018-07-29 Szeri Csaba Predator – A ragadozó (2018) bejegyzéshez a hozzászólások lehetősége kikapcsolva